CELEX: 32021D1731
Language: hr
Date: 2021-09-23 00:00:00
Title: Odluka Vijeća (EU) 2021/1731 od 23. rujna 2021. o stajalištu koje treba zauzeti u ime Europske unije u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda, priloženog uz Sporazum o EGP-u (Pripremno djelovanje za istraživanja u području obrane) (Tekst značajan za EGP)

1.10.2021   
               
               
                  HR
               
               
                  Službeni list Europske unije
               
               
                  L 348/1
               
            
         ODLUKA VIJEĆA (EU) 2021/1731
         od 23. rujna 2021.
         o stajalištu koje treba zauzeti u ime Europske unije u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda, priloženog uz Sporazum o EGP-u (Pripremno djelovanje za istraživanja u području obrane)
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 218. stavak 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (2), a posebno njezin članak 58. stavak 2. točku (b),
         uzimajući u obzir prijedlog Europske komisije,
         budući da:
         
                     (1)
                  
                  
                     Sporazum o Europskom gospodarskom prostoru (3) („Sporazum o EGP-u”) stupio je na snagu 1. siječnja 1994.
                  
               
                     (2)
                  
                  
                     Na temelju članka 98. Sporazuma o EGP-u Zajednički odbor EGP-a može odlučiti izmijeniti, među ostalim, Protokol 31. o suradnji u posebnim područjima izvan četiriju sloboda („Protokol 31.”), priloženog uz Sporazum o EGP-u.
                  
               
                     (3)
                  
                  
                     Države EFTA-e koje su članice EGP-a trebale bi nastaviti sudjelovati u aktivnostima Unije povezanima s proračunskom linijom PA 13 17 01 (Pripremno djelovanje za istraživanja u području obrane), koja je uključena u opći proračun Unije za financijsku godinu 2021.
                  
               
                     (4)
                  
                  
                     Protokol 31. trebalo bi stoga izmijeniti kako bi se omogućio nastavak te proširene suradnje od 1. siječnja 2021.
                  
               
                     (5)
                  
                  
                     Stajalište Unije u okviru Zajedničkog odbora EGP-a trebalo bi se stoga temeljiti na nacrtu odluke Zajedničkog odbora EGP-a,
                  
               DONIJELO JE OVU ODLUKU:
         
            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Protokola 31. o suradnji u posebnim područjima izvan četiriju sloboda, priloženog uz Sporazum temelji se na nacrtu odluke Zajedničkog odbora EGP-a (4).
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 23. rujna 2021.
            
               
                  Za Vijeće
               
               
                  Predsjednik
               
               G. DOVŽAN
            
         
         
            (1)  SL L 305, 30.11.1994., str. 6.
         
         
            (2)  SL L 193, 30.7.2018., str. 1.
         
         
            (3)  SL L 1, 3.1.1994., str. 3.
         
         
            (4)  Vidjeti dokument ST 10932/21 na http://register.consilium.europa.eu.